 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 624**

(protokols Nr. 22, 10. p.)

**Par nekustamā īpašuma Meža iela 2-18, Mārciena, Mārcienas pag., Madonas nov., nodošanu atsavināšanai, rīkojot izsoli**

Mārcienas pagasta pārvalde rosina nodot atsavināšanai nekustamo īpašumu – dzīvokli adresē Meža iela 2-18, Mārciena, Mārcienas pag., Madonas nov., kas nav nepieciešams pašvaldības funkciju veikšanai.

Ar 05.09.2024. Madonas pašvaldības Dzīvokļu jautājumu komisijas lēmumu Nr. 274 nolemts atzīt, ka pašvaldībai piederošais dzīvoklis ar adresi Meža iela 2-18, Mārciena, Mārcienas pag., Madonas nov., nav nepieciešams pašvaldības funkcijas - sniegt iedzīvotājiem palīdzību mājokļa jautājumu risināšanā, nodrošināšanai.

Publiskas personas mantas atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar likuma “Pašvaldību likums” 10. panta pirmās daļas 16. punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama dzīvokļa īpašuma kā patstāvīga īpašuma objekta ierakstīšanu zemesgrāmatā saskaņā ar “Dzīvokļa īpašuma likuma” 8. pantu, kas nosaka – dzīvokļa īpašnieks ir persona, kas ieguvusi dzīvokļa īpašumu un īpašuma tiesības nostiprināt zemesgrāmatā, kā arī ir nepieciešama dzīvokļa īpašuma novērtēšana pie sertificēta vērtētāja.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai dzīvokļa īpašumu Meža iela 2-18, Mārciena, Mārcienas pag., Madonas nov.
2. Nostiprināt zemesgrāmatā uz Madonas novada pašvaldības vārda, kā patstāvīgu īpašuma objektu nekustamo īpašumu Meža iela 2-18, Mārciena, Mārcienas pag., Madonas nov.
3. Nekustamā īpašuma pārvaldības un teritoriālās plānošanas nodaļai organizēt dzīvokļa novērtēšanu pie sertificēta vērtētāja.
4. Pēc dzīvokļa īpašuma novērtēšanas virzīt jautājumu par dzīvokļa īpašuma atsavināšanu, rīkojot izsoli.

Domes priekšsēdētājs A. Lungevičs

*Semjonova 27333721*